**Amy Lynn Hartzler** (o.s. **Lee**, s. 13. joulukuuta 1981 Riverside, Kalifornia, Yhdysvallat), paremmin tunnettu nimellä **Amy Lee**, on yhdysvaltalainen laulaja, pianisti ja säveltäjä. Amy Lee perusti Evanescence-rockyhtyeen yhdessä Ben Moodyn kanssa ja toimii yhtyeen solistina sekä pianistina. Lee on saanut yhtyeensä kanssa useita palkintoja, muun muassa Grammy-palkinnon. Hän on julkaissut musiikkia myös soolona ja säveltänyt musiikkia useisiin elokuviin kuten *War Story*, *Indigo Grey* ja *Voice from the Stone*.

Nuoruus
-------

Kaliforniassa syntynyt Lee muutti myöhemmin Floridaan ja sittemmin Arkansasin Little Rockiin. Leen perheeseen kuuluvat pikkusiskot Laurie ja Carrie, isä John ja äiti Sara. John Lee työskentelee DJ:nä radiossa. Perheeseen kuului myös neljäs sisar Bonnie, joka kuoli 1987 tunnistamattomaan sairauteen vain 3-vuotiaana Amyn ollessa 6-vuotias. Lee on kirjoittanut siskonsa muistolle kappaleet "Hello" (Fallen) ja "Like You" (The Open Door). Lee on kertonut kärsineensä nuorena masennuksesta muun muassa sisarensa kuoleman takia. Leellä oli myös veli Robbie, joka kuoli 24-vuotiaana vuonna 2018.

Lee aloitti pianonsoiton yhdeksänvuotiaana saatuaan kipinän *Amadeus*-elokuvasta. Lukioaikanaan hän toimi koulun kuoron puheenjohtajana ja sävelsi päättötyönä kappaleen *Listen to the Rain*, jonka kuoro esitti valmistujaisjuhlassa. Yhtyeessä soittaneen isänsä innoittamana Amy oppi myös kitaran soittoa. Lee on listannut suuriksi musiikillisiksi vaikuttajikseen muun muassa Tori Amosin, Björkin, Nirvanan ja Mozartin. Lee valmistui vuonna 2000 Pulaski Academystä. Hän opiskeli jonkin aikaa musiikinteoriaa Middle Tennessee State University -yliopistossa Tennesseen osavaltiossa.

Ura
---

Amy Lee esiintymässä Evanescencen konsertissa 2009.
*Pääartikkeli: Evanescence*
### Evanescence

Lee tapasi Ben Moodyn kesäleirillä ja perusti tämän kanssa Evanescence-yhtyeen vuonna 1995. Lee ja Moody tekivät yhdessä kappaleita ja palkkasivat muita muusikoita live-esiintymisiin. Yhtyeeseen liittyi vuonna 1999 David Hodges. 

Evanescencen ensimmäinen EP julkaistiin vuonna 1998. Yhtye julkaisi pienen paikallisen BigWig Enterprises -yhtiön kanssa albumin *Origin* vuonna 2000 ja sai tämän jälkeen levytyssopimuksen WindUp Records -levy-yhtiön kanssa. Evanescencen ensimmäinen WindUp Recordsin julkaisema albumi *Fallen* myi maailmanlaajuisesti yli 17 miljoonaa kappaletta. Albumin singlet "My Immortal", "Going Under" ja "Bring Me To Life" menestyivät ympäri maailmaa. Lee voitti Evanescencen kanssa kaksi Grammy-palkintoa vuonna 2003.

Lee on nykyään Evanescencen ainoa alkuperäisjäsen. Moody erosi yhtyeestä vuonna 2004 ja hän tilalleen tuli Terry Balsamo. Yhtyeessä on sittemmin ollut muitakin miehistövaihdoksia. 

Vuonna 2005 Evanescencen entinen manageri Dennis Rider teki rikosilmoituksen Leestä ja syytti tätä sopimusrikkomuksesta. Syytteen mukaan Rider oli erotettu työstään laittomasti. Lee teki vastaavasti rikosilmoituksen Riderista ja syytti tätä muun muassa työtehtävien laiminlyönnistä ja seksuaalisesta ahdistelusta.

Evanescence julkaisi uudella kokoonpanollaan albumin *The Open Door* vuonna 2006. Albumin julkaisun ja sitä seuranneen kiertueen jälkeen Lee piti taukoa Evanescencesta, koska hän halusi keskittyä välillä muihin asioihin kuten avioliittoonsa ja kuvataiteeseen. Lee on myöntänyt harkinneensa tuolloin yhtyeen lopettamista.

Evanescence palasi tauolta vuonna 2011 ja julkaisi albumin *Evanescence* lokakuussa. Yhtye teki samalla paluun myös esiintymislavoille. Lee on suunnitellut julkaisevansa jossain vaiheessa myös sooloalbumin.

Tammikuussa 2014 Lee haastoi Evanescencen levy-yhtiöön Wind-up Recordsin oikeuteen maksamattomista tekijänoikeuskorvauksista. Yhtiö oli haasteen mukaan jättänyt maksamatta yhtyeelle 1,5 miljoonaa dollaria. Lee ilmoitti maaliskuussa, että Evanescencen levytyssopimus Wind-up Recordsin kanssa on purettu ja hän on vapaa tekemään mitä haluaa, yhtyeen kanssa tai muuten.

Evanescence julkaisi ensimmäisen albuminsa kuuteen vuoteen vuonna 2017. Albumi *Synthesis* sisältää uusia orkesterin kanssa levytettyjä versioita yhtyeen vanhoista kappaleista sekä kaksi uutta kappaletta. Tämän jälkeen yhtye esiintyi kiertuella orkesterin kanssa. Yksi konserteista kuvattiin ja julkaistiin DVD:nä sekä live-albumina nimellä *Synthesis Live*.

### Sooloura ja muut projektit

Amy Lee esiintymässä 2011.
Vuonna 2000 Lee levytti Evanescencen David Hodgesin kanssa gospelkappaleet "Breathe" ja "Fall Into You". Duetto "Breathe" julkaistiin *Summit Worship* -kokoelmalevyllä. "Fall Into You" -kappaletta ei ole julkaistu virallisesti. Lee oli vierailevana solistina myös Big Dismal -yhtyeen kappaleessa "Missing You".

Lee esitti Korn-yhtyeen kanssa kappaleen "Freak On Leash" livenä joulukuussa 2006. Kappale päätyi *MTV Unplugged: Korn* -albumille.

Lee levytti soolona coverin *Painajainen ennen joulua* -elokuvan kappaleesta "Sally's Song" vuonna 2007. Kappale julkaistiin *Nightmare Revisited* -kokoelma-albumilla. Vuonna 2012 Lee levytti Johnny Cashin kappaleen "I'm So Lonesome I Could Cry" tribuuttialbumille *We Walk The Line: A Celebration of the Music of Johnny Cash*.

Lee sävelsi musiikin elokuvaan *War Story* yhdessä Dave Eggarin kanssa. Elokuvan musiikkia julkaistiin albumilla *Aftermath* elokuussa 2014. Lee laulaa osassa albumin kappaleita, mutta suurin osa musiikista on instrumentaalista. 

Tämän jälkeen Lee ja Eggar sävelsivät musiikkia lyhytelokuvan *Indigo Grey* sountrackille. He saivat työstään parhaan elokuvamusiikin palkinnon Moondance International -elokuvafestivaaleilla.

Lee julkaisi ensimmäisen soolo-EP:nsä *Recover, Vol. 1* vuonna 2016. EP sisältää cover-versiot kappaleista "It's a Fire", "With or Without You", "Going to California" ja "Baby Did a Bad Thing".

Lee julkaisi albumin lapsille ja perheille suunnattua musiikkia samana vuonna. Musiikkia oli inspiroinut Leen tuolloin 2-vuotias poika. Albumin *Dream Too Much* tekoon osallistuivat myös Leen isä ja siskot. Albumi sisältää Leen säveltämää musiikkia sekä cover-versiot kappaleista "Stand by Me", "Hello, Goodbye" ja "Rubber Duckie".

Lee levytti kappaleen "Speak to Me" elokuvan *Voice from the Stone* soundtrackille vuonna 2017. Samana vuonna hän julkaisi singlenä kappaleen "Love Exists". Kappale on cover italialaisen Francesca Michielinin kappaleesta "L'amore esiste".

Vuonna 2018 Lee palasi työskentelemään Dave Eggarin kanssa. Lee ja Eggar sävelsivät musiikkia elokuvan *Blind* sountrackille.

Yksityiselämä
-------------

Lee seurusteli Seether-yhtyeen laulajan Shaun Morganin kanssa vuosina 2003–2005. Lee ja Morgan levyttivät yhdessä dueton "Broken". Leen mukaan parin eroon vaikutti Morganin alkoholiongelma. Hän kertoo kirjoittaneensa kappaleen "Call Me When You're Sober" erosta.

Lee on ollut vuodesta 2007 naimisissa Josh Hartzlerin kanssa. He saivat lapsen heinäkuussa 2014. 

Lee on mukana hyväntekeväisyydessä. Hän on toiminut Out of The Shadows -epilepsiayhdistyksen tukijana. Hän on saanut työstään United Cerebral Palsy -organisaation palkinnon. Leen veli Robbie Lee sairasti epilepsiaa.

Lee suunnittelee suuren osan esiintymisvaatteistaan. Hän on suunnitellut asut muun muassa musiikkivideoon *Going Under*.

Diskografia
-----------

Amy Lee Billboard Awardseissa 2003.
### Evanescence

*Pääartikkeli: Evanescencen diskografia*
#### Albumit

* *Origin* (2000, demoalbumi)
* *Fallen* (2003)
* *The Open Door* (2006)
* *Evanescence* (2011)
* *Synthesis* (2017)

### Sooloura

#### Albumit

* *Dream Too Much* (2016)

#### Soundtrack-albumit

* *Aftermath* (Amy Lee ft. Dave Eggar, 2014)

#### EP:t

* *Recover, Vol. 1* (2016)

#### Singlet

* *Broken* (Seether ft. Amy Lee) (2004)
* *Freak on Leash* (Korn ft. Amy Lee) (2007)
* *Lockdown* (promo, ft. Dave Eggar) (2014)
* *Dream Too Much* (promo) (2016)
* *Love Exists* (2017)
* *Speak to Me* (2017)

#### Muut levytykset

| Vuosi | Artisti | Kappale | Albumi |
| --- | --- | --- | --- |
| 2000 | David Hodges ft. Amy Lee | "Breathe" | *The Summit Church: Summit Worship* |
| "Fall Into You" | *Musical Demonstrations Pt. 1* |
| 2003 | Big Dismal ft. Amy Lee | "Missing You" | *Believe* |
| 2008 | Amy Lee | "Sally's Song" | *Nightmare Revisited* |
| 2011 | "Halfway Down the Stairs" | *Muppets: The Green Album* |
| 2012 | "I'm So Lonesome I Could Cry" | *We Walk The Line: A Celebration of the Music of Johnny Cash* |
| 2015 | Amy Lee ft. Dave Eggar | elokuvan soundtrack | elokuva *Indigo Grey* |
| 2016 | elokuvan soundtrack | elokuva *I Am Her* |
| 2018 | Cellogram ft. Amy Lee & K'noup | "All About Anna" | *Cellogram* |
| Amy Lee, Dave Eggar, Chuck Palmer | useita kappaleita, elokuvan soundtrack | *Blind (Original Movie Soundtrack)* |
| Amy Lee | "Through Your Eyes", "The Final Leap" |  |
| 2019 | Lindsey Stirling ft. Amy Lee | Love Goes On And On (fear. Amy Lee) | Artemis |

Lähteet
-------

1. ↑  Amy Lee: rock star[vanhentunut linkki] Arkansas Times
2. 1 2  Amy Lee Admits Her Mother Suggested Counseling Over Teenage Dark Lyrics Exposay
3. ↑  Evanescence: Amy Lee Explains the New Songs (Arkistoitu – Internet Archive) VH1
4. 1 2  Robby Lee Dies At 24: Evanescence’s Amy Sadly Says Goodbye To Her ‘Irreplaceable’ Brother Hollywoodlife 11.1.2018
5. ↑  Comingore, Aly: Evanescence Frontwoman Amy Lee Steps Up, Delivers an Album All Her Own *Santa Barbara Independent*.  8.11.2007.  Arkistoitu 14.3.2016. Viitattu 19.9.2019. (englanniksi)
6. ↑  Brungardt, Leah: An Interview with the Evanescence Singer, Now Turned Solo Artist, Amy Lee *All Access Music*.  22.10.2014. Viitattu 19.9.2019. (englanniksi)
7. ↑  Spotlight on Amy Lee (Arkistoitu – Internet Archive) gUrl
8. 1 2 3 4  Evanescence has a different edge to harp about USA Today
9. 1 2  Evanescence - The Split MTV News
10. ↑  Grammy
11. ↑  Evanescence's Amy Lee Sues Former Manager, Alleges Financial And Sexual Misconduct (Arkistoitu – Internet Archive) VH1
12. ↑  Evanescence comes back to life Toronto Sun
13. ↑  Evanescence's 'What You Want' MTV News
14. ↑  Amy Lee: New Evanescence Album Is 'Much More of a Band Collaboration' Billboard
15. ↑  Evanescence's Amy Lee: "It's Not All Sad" Spin
16. ↑  Evanescencence singer sues – Our very own label is our worst enemy TMZ 3.1.2014
17. ↑  EVANESCENCE's AMY LEE To Release 'Aftermath' Album Featuring Music Inspired By 'War Story' Movie Blabbermouth 6.8.2014
18. ↑  Evanescence’s Amy Lee: ‘For the First Time in 13 Years, I Am a Free and Independent Artist’ Loudwire 20.3.2014
19. ↑  EVANESCENCE Announces 'Synthesis' Album, Tour Blabbermouth.net 10.5.2017
20. ↑  Evanescence Announce Release Date For New Album Synthesis Kerrang 15.9.2017
21. ↑  EVANESCENCE's 'Synthesis Live' DVD, Blu-Ray Due In October Blabbermouth.net 8.8.2018
22. ↑  Evanescence announce Synthesis Live Louder Sound 9.8.2018
23. ↑  David Hoges Biography DavidHodges.info
24. ↑  Korn Quiet Down With The Cure, Amy Lee For 'MTV Unplugged' MTV News
25. ↑  Korn shucks din for acoustic gem NY Daily News
26. ↑  Elfman, Korn, Plain White T's Revisit 'Nightmare' (Arkistoitu – Internet Archive) Billboard.biz
27. ↑  Evanescence’s Amy Lee Teases ‘Aftermath’ Disc Featuring Music Inspired by ‘War Story’ Movie Loudwire 6.8.2014
28. ↑  Hear Evanescence Singer Amy Lee's Electronica Deep Dive 'Push the Button' (Arkistoitu – Internet Archive) Rolling Stone 27.8.2014
29. ↑  Evanescence’s Amy Lee on Her Wild Irish-Dance-Infused Sci-Fi Soundtrack  Rolling Stone 5.11.2015
30. ↑  'Indigo Grey: The Passage' Director on Amy Lee's 'Pure, Powerful' Music for His Film Billboard 11.4.2015
31. ↑  2015 Competition Results – Films and Film Scores Moondance
32. ↑  Amy Lee Of Evanescence Releases Covers EP ‘Recover Vol. 1 (Arkistoitu – Internet Archive) I'm Music Magazine
33. ↑  Recover, Vol. 1 Apple Music
34. 1 2  Evanescence’s Amy Lee Releasing Children’s Album ‘Dream Too Much’ Fuse TV 17.8.2016
35. ↑  Evanescence’s Amy Lee Details Kids Album ‘Dream Too Much’ Rolling Stone 17.3.2016
36. ↑  Amy Lee Unveils 'Voice From the Stone' Song 'Speak to Me' Loudwire 17.3.2017
37. ↑  Evanescence Singer Amy Lee Releases Soothing New Song ‘Love Exists’ Loudwire 11.2.2017
38. ↑  ‘Blind’ Soundtrack: Score Album Feat. Amy Lee, Dave Eggar & Chuck Palmer, Sasha Lazard + More Out January 26 Film Music Daily 18.1.2018
39. ↑  Blind (Original Movie Sountrack) Apple Music
40. ↑  Evanescence Set For Fall Tour; Amy Lee Reveals Inspiration Behind 'Sober' MTV News
41. ↑  It's a boy! Evanescence singer Amy Lee announces she's given birth to son Jack Lion by sharing tender Instagram photo Daily Mai 28.7.2014
42. ↑  Epilepsy Awareness Necklace (Arkistoitu – Internet Archive) Epilepsy Foundation South & Central Texas
43. ↑  Amy Lee of Evanescence to Receive ‘Women Who Care’ Award Loudwire 2.5.2012
44. ↑  Amy Lee of Evanescence Talks Lyrical Inspiration, Stage Clothes + Using Her Hair as a Prop Loudwire 2.9.2012
45. ↑  Evanescence Singer Pairs Metal Chains, Fairies For Upcoming Video MTV 4.6.2003

Aiheesta muualla
----------------

* Kuvia tai muita tiedostoja aiheesta **Amy Lee** Wikimedia Commonsissa

* Virallinen sivu (Arkistoitu – Internet Archive)
* Amy Lee Internet Movie Databasessa. (englanniksi)
* Evanescencen virallinen sivu

Evanescence

| 
* Amy Lee
* Troy McLawhorn
* Tim McCord
* Will Hunt
* Jen Majura

 |
| --- |
| 
* Ben Moody
* David Hodges
* John LeCompt
* Will Boyd
* Rocky Gray
* Terry Balsamo

 |

|  |  |
| --- | --- |
| Studioalbumit | 
* *Fallen* (2003)
* *The Open Door* (2006)
* *Evanescence* (2011)
* *Synthesis* (2017)
* *The Bitter Truth* (2021)

 |
| Livealbumit | 
* Anywhere but Home (2004)
* Synthesis Live (2018)

 |
| Demoalbumit | Origin (2000) |
| EP:t | 
* Evanescence EP (1998)
* Sound Asleep (1999)
* Mystary EP (2003)

 |
| Kokoelma-albumit | 
* Lost Whispers (2016)

 |
| Singlet | 
* Bring Me to Life (2003)
* Going Under (2003)
* My Immortal (2003)
* Everybody's Fool (2004)
* Call Me When You're Sober (2006)
* Lithium (2007)
* Sweet Sacrifice (2007)
* Good Enough (2007)
* What You Want (2011)
* My Heart Is Broken (2011)
* Lost in Paradise (2012)
* Imperfection (2017)
* Hi-Lo (2018)
* The Chain (2019)
* Wasted on You (2020)
* The Game Is Over (2020)
* Use My Voice (2020)

 |
| Videojulkaisut | 
* Anywhere but Home (2004)
* Synthesis Live (2018)

 |
| Muuta | 
* Diskografia
* WindUp Records
* Epic Records
* EMI

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* IdRef

 |

 |